| Baltija |
| --- |
| [[Vaizdas:Baltijos rajonas.jpg|{{#if:|270px]]Gyvenamasis pastatas Baltijos prospekte |
|  |
| 

BaltijaBaltija

 |
| 55°40′59″š. pl. 21°09′14″r. ilg.﻿ / ﻿55.683°š. pl. 21.154°r. ilg.﻿ / 55.683; 21.154﻿ (Baltija)Koordinatės: 55°40′59″š. pl. 21°09′14″r. ilg.﻿ / ﻿55.683°š. pl. 21.154°r. ilg.﻿ / 55.683; 21.154﻿ (Baltija) |
|  |
| **Apskritis** | Klaipėdos apskrities vėliava Klaipėdos apskritis |
| **Savivaldybė** | Klaipėdos miesto savivaldybės vėliava Klaipėdos miesto savivaldybė |
|  |
|  **Vikiteka** | Baltija (Klaipėda) |

**Baltija** – Klaipėdos miesto dalis, mikrorajonas pietinėje miesto dalyje. Itin sparčiai vystoma vakarinė šio mikrorajono dalis, kuri ribojasi su Žvejybos uosto mikrorajonu. Rajoną supa Baltijos prospektas, Minijos, Naikupės gatvės ir Taikos pr.

Istorija
--------

Ilgą laiką šis rajonas nebuvo pilnai užstatytas ir atrodė visai kitaip negu dabar.

1968 m. gyvenamieji pastatai buvo tik prie Minijos gatvės. Šiaurinėje dalyje, tarp Sulupės (tada Penkmečio) ir Minijos gatvių, buvo bendrabučių kvartalas iš penkių namų, dvi mokyklos (prie Sulupės ir Naikupės (tada Nachimovo) gatvių su stadionu tarp jų, pietinėje pusėje – keletas keturaukščių gyvenamųjų namų prie Minijos ir Sulupės gatvės, paštas Naikupės gatvėje ir viskas, jei neskaityti ilgų vienaukščių medinių barakų eilės, išsidėsčiusios vietoj dabartinių daugiabučių Nidos gatvėje. Tarp barakų ir Minijos gatvės buvo ir dabartinis turgelis. Į šiaurę nuo bendrabučių kvartalo, prie Minijos gatvės, buvo universalinė parduotuvė, o arčiau Naikupės gatvės – maisto parduotuvė. Pagrindinę mikrorajono gyventojų dalį sudarė bendrabučių ir barakų gyventojai.

Baltijos prospektas 1968 m. dar nebuvo sujungtas su Minijos gatve ir į šiaurę nuo XV vid. m-los (dabar Vydūno gimnazija), plytojo didžiulė, besitęsianti iki Taikos prospekto, vietomis pelkėta, plati pieva. Pelkės, taip pat, tęsėsi tarp mokyklų bei Taikos prospekto, beveik iki Naikupės gatvės, o kur dabar stovi Naujoji apaštalų bažnyčia, ten augusiame medyje, lizdą buvo susisukęs gandras. Prie Taikos prospekto tada nebuvo jokių pastatų.

Žvejų rūmai 
Rajonas augti pradėjo 8-ojo dešimtmečio pradžioje: sausesnėje pievos dalyje, į rytus nuo XV vid. m-los pradėti mokyklos internato (dabar „Gilijos" pradinė m-la) statybos darbai. 1982 m. prie Taikos prospekto buvo užbaigti „Žvejų rūmai".

Rajono užstatymas daugiabučiais prasidėjo taip pat 8-ame dešimtmetyje, kai buvo nugriauti barakai ir jų vietoj pastatyti daugiabučiai. Tuo pačiu, šalia jų, buvo pratęsta Nidos gatvė. Bet pieva vis dar išliko neužstatyta. Jos laikas atėjo 9-ame dešimtmetyje, kai buvo nutiesta Baltijos prospekto atkarpa iki Minijos gatvės. Nuo tada pradėti statyti daugiabučiai gyvenamieji namai prie Baltijos prospekto.

Įstaigos
--------

Rajone yra keletas valstybinių įstaigų: Klaipėdos turto registrų centras, „Lietuvos draudimas", paštas.

Ekonomika
---------

Įvairių nedidelių parduotuvių, aptarnavimo įmonių ir turgelis yra Minijos gatvėje, bet didelis prekybos centras vis tik yra Taikos prospekte. Gyvenantys vakarinėje mikrorajono dalyje, taip pat, naudojasi, greta esančių, Poilsio ir Žvejybos uosto mikrorajonų parduotuvėmis bei paslaugų įmonėmis.

Kultūra ir religija
-------------------

Prie Taikos prospekto yra Klaipėdos savivaldybės kultūros centras „Žvejų rūmai". Prie Taikos prospekto – Naujoji apaštalų bažnyčia.

Švietimas ir ikimokyklinis ugdymas
----------------------------------

Baltijos mikrorajone yra trys bendrojo ugdymo mokyklos: Vydūno gimnazija, Ievos Simonaitytės pagrindinė mokykla ir „Gilijos" pradinė mokykla.

Sportas
-------

Rajone yra įsikūręs Klaipėdos „Viesulo" sporto centras. Šalia esančiame stadione treniruojasi ir rungtyniauja Klaipėdos regbio komanda.

Šaltiniai
---------

1. ↑  „Klaipėdos miesto gyvenamųjų rajonų schema". Suarchyvuotas originalas 2020-06-10. Nuoroda tikrinta 2020 m. birželio 10 d.. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
2. ↑  „Klaipėdos registrų centras". Suarchyvuotas originalas 2014-09-11. Nuoroda tikrinta 2014 m. rugsėjo 10 d..
3. ↑  „Lietuvos draudimo Klaipėdos centrinė būstinė". Suarchyvuotas originalas 2014-09-11. Nuoroda tikrinta 2014 m. rugsėjo 10 d..
4. ↑  „Klaipėdos savivaldybės kultūros centras "Žvejų rūmai"". Suarchyvuotas originalas 2014-09-11. Nuoroda tikrinta 2014 m. rugsėjo 9 d..
5. ↑  „Lietuvos Naujoji apaštalų bažnyčia". Suarchyvuotas originalas 2014-09-11. Nuoroda tikrinta 2014 m. rugsėjo 10 d..
6. ↑  „Klaipėdos Vydūno gimnazija". Nuoroda tikrinta 2014 m. rugsėjo 9 d..
7. ↑  „Klaipėdos Ievos Simonaitytės pagrindinė mokykla". Suarchyvuotas originalas 2014-09-11. Nuoroda tikrinta 2014 m. rugsėjo 9 d..
8. ↑  „Gilijos pradinė mokykla". Suarchyvuotas originalas 2014-09-11. Nuoroda tikrinta 2014 m. rugsėjo 9 d..
9. ↑  „Klaipėdos „Viesulo" sporto centras". Nuoroda tikrinta 2014 m. rugsėjo 9 d..
10. ↑  „Klaipėdos regbio komanda". Suarchyvuotas originalas 2014-09-11. Nuoroda tikrinta 2014 m. rugsėjo 9 d..

Nuorodos
--------

* Gatvių žemėlapis
* Baltijos mikrorajono gatvės

|  |  |  |  |  |
| --- | --- | --- | --- | --- |
| 

| Ž • A • RKlaipėdos miesto dalys ir teritorijos |
| --- |
|  |
| 
Alksnynė · Bachmano dvaras · Baltija · Baltikalnė · Bandužiai · Barškiai · Birutė · Budelkiemis · Danė · Dauguliai · Debrecenas · Dubysa · Gandrališkės · Gedminai · Giruliai · Jūrininkai · Kalotė · Kaunas · Kopgalis · Kretinga · Labrenciškė · Laistų Sodybos · Laukininkai · Liepoja · Lietuvininkai · Lypkiai · Luizė · Mažasis Kaimelis · Medelynas · Melnragė · Miškas · Miško dvaras · Naujakiemis · Naujamiestis · Nemunas · Neringa · Pakrantės Sodai · Paupiai · Pempininkai · Plytinė · Poilsis · Pušynas · Rimkai · Rotušė · Rumpiškė · Senamiestis · Sendvaris · Smeltė · Smiltynė · Sudmantai · Šarlotė · Šauliai · Šilutė · Švepelių Sodybos · Tauralaukis (Virkučiai) · Trinyčiai–Joniškė · Universitetas · Uostas · Varpai · Vėtrungė · Vingis · Vitė (Bomelio Vitė · Mažoji Vitė) · Žardė · Žardininkai · Žvejybos uostas |  |

 |